*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*162. számú előterjesztés*

Bátaszék Város Önkormányzat Képviselő-testületének 2024. szeptember 18-án

15.00 órakor megtartandó ülésére

Ipari park üzemeltetésére szolgáltató kiválasztásáról

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**PG Bizottság 2024.09.17. |

***Tisztelt Képviselő-testület!***

Az „Iparterület fejlesztése Bátaszéken” című és TOP-1.1.1-15-TL1-2016-00002 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra. A kivitelezés megtörtént. Fenntartási időszakban van a projekt.

Az ipari parkon belül minden ingatlan vonatkozásában rendelkezünk bérleti szerződéssel.

Az ipari parkot a megvalósulást követően üzemeltetni kell, hogy az el tudja látni a funkcióját, illetve a Támogatási Szerződésben foglaltak teljesüljenek.

Az üzemeltető szerződése 2024. szeptember 1. napján járt le. Így új ajánlatkérési eljárás került lefolytatásra.

Az üzemeltető kiválasztására nyílt, átlátható és megkülönböztetés-mentes módon, a vonatkozó jogszabályok betartásával kerülhet sor.

Ajánlattételre szóló felhívás került kiküldésre négy vállalkozónak, melynek tárgya:

**A „TOP-1.1.1-15-TL1-2016-00002 kódszámú „Iparterület fejlesztése Bátaszéken” elnevezésű pályázat keretében kialakított iparterület zöldterület-kezelés és egyéb üzemeltetési feladatok ellátása**

Mennyisége:

Zöldterület-kezelés:

* évente minimum 5 alkalommal
* helye 2538/2 hrsz-on, 61/15 hrsz-on kiépített közút mellett kb. 2.800m2 területen.

Téli-nyári útüzemeltetés:

* A 2538/2 hrsz-on, 61/15 hrsz-on lévő út területén kb. 1.620m2.

Csapadékcsatorna és burkolt árok tisztítás (61/15 hrsz):

* gépi és kézi erővel, kb. 450m hosszon.

Porta épület (61/30 hrsz) üzemeltetése 1 fő foglalkoztatásával.

Az ajánlattételi határidő lejártáig négy ajánlattevő nyújtotta be ajánlatát. Két ajánlattevő ajánlata tartalmi és formai szempontból megfelelő. A **BÁT-KOM 2004 Kft.** ajánlatában a nettó egységár 620.833,- Ft/hó + 167.625,- Ft (27% Áfa), azaz összesen bruttó 18.922.990,- Ft, mely érték helyesen bruttó 18.922.992,- Ft. A **BÁTÉPKER Kft**. ajánlatában a nettó egységár 622.210,- Ft/hó + 167.997,- Ft (27% Áfa), azaz összesen bruttó 18.964.961,- Ft, mely érték helyesen bruttó 18.964.968,- Ft.

 (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg:

1. Az ajánlattevő neve: **KÉSZ Közúti Építő és Szolgáltató Kft.**

7140 Bátaszék, Bonyhádi u. 28.

Ajánlati ár: 14.966.400,-Ft + 4.040.928,- Ft (27% Áfa)

Összesen: **19.007.328*,-*Ft**

1. Az ajánlattevő neve: **Bát-Kom 2004 Kft.**

7140 Bátaszék, Baross G. u. 1/A

 Ajánlati ár: 14.899.992,-Ft + 4.023.000,- Ft (27% Áfa)

Összesen: **18.922.992*,-*Ft**

3. Az ajánlattevő neve: **BÁTÉPKER Kft.**

 7140 Bátaszék, Orbánhegyi u. 6.

 Ajánlati ár: 14.933.040,-Ft + 4.031.928,- Ft (27% Áfa)

 Összesen: **18.964.968,-Ft**

4. Az ajánlattevő neve: **BÁT-ERZO Kft..**

 7140 Bátaszék, Belterület hrsz: 2021

 Ajánlati ár: 14.988.000,-Ft + 4.046.760,- Ft (27% Áfa)

 Összesen: **19.034.760,-Ft**

Javasoljuk a legalacsonyabb ajánlati árat tevő Bát-Kom 2004. Kft ajánlattevővel összesen 14.899.992,-Ft + áfa azaz bruttó 18.922.992,- Ft összeggel történő szerződéskötést.

A vállalkozóval kötendő szerződésben havonta egy alkalommal történő számlázás kerül kikötésre. A szerződés határozott időtartamú, 24 hónapra vonatkozik. 2024. évben 4 hónap időtartammal kell számolni a tevékenység végzése vonatkozásában (bruttó 3.153.832,-Ft / 4 hónap).

Javasoljuk az alábbi határozati javaslat elfogadását.

**H a t á r o z a t i j a v a s l a t :**

**Ipari park területén zöldterület-kezelés és egyéb üzemeltetési feladatok ellátására**

Bátaszék Város Önkormányzatának Képviselő-testülete;

1. az ipari park területén zöldterület-kezelés és egyéb üzemeltetési feladatok elvégzésével a legalacsonyabb ajánlati árat tevő Bát-Kom 2004. Kft.-t (7140 Bátaszék, Baross u. 1/A) bízza meg,
2. a feladat ellátásához szükséges bruttó 18.922.992,- Ft vállalkozói díjból az önkormányzat

ba) 3.153.832,-Ft összeget az önkormányzat 2024. évi költségvetésének dologi kiadások,

bb) 9.461.496,-Ft összeget az önkormányzat 2025. évi költségvetésének,

bc) 6.307.664,-Ft összeget az önkormányzat 2026. évi költségvetésének terhére biztosítja,

1. felhatalmazza a város polgármesterét a feladat ellátására vonatkozó szerződés aláírására.

*Határidő: 2024. szeptember 30.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Bát-Kom 2004. Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár